2. PIELIKUMS
atklāta konkursa nolikumam
„Ēkas Rūpnīcas ielā 6, Rēzeknē, atjaunošana un pārbūve”,
identifikācijas Nr. RN 2024/19


Līguma projekts

LĪGUMS
Būvdarbiem Eiropas Savienības fonda projekta Nr.4.3.1.3/1/24/A/019 īstenošanai
„Ēkas Rūpnīcas ielā 6, Rēzeknē, atjaunošana un pārbūve” 

Rēzeknē,
Līguma parakstīšanas datums ir pēdējā pievienotā 
droša elektroniskā paraksta un tā laika zīmoga datums

Sabiedrība ar ierobežotu atbildību „RĒZEKNES NAMSAIMNIEKS”, reģ.Nr. 40003215461, jur.adrese: Atbrīvošanas aleja 106, Rēzekne, LV-4601, turpmāk tekstā - „Pasūtītājs”, tās valdes locekles Junas Konstantinovas personā, kas rīkojas saskaņā ar Statūtiem, turpmāk tekstā – Pasūtītājs, no vienas puses un 
___________________, reģistrācijas numurs_____, juridiskā adrese:_______, tā/tās _____ personā, kurš/a rīkojas uz statūtu pamata, turpmāk tekstā – Būvdarbu veicējs, no otras puses, bet abi kopā “Līdzēji”,  pamatojoties uz atklātā konkursa „Ēkas Rūpnīcas ielā 6, Rēzeknē, atjaunošana un pārbūve”, identifikācijas Nr. RN 2024/19 rezultātiem (turpmāk – Konkurss) un Izpildītāja iesniegto piedāvājumu, noslēdz šādu līgumu (turpmāk – Līgums):
1. Līgumā lietotie termini
1.1. Būvdarbi – darbi, kurus Būvdarbu veicējs veic, lai realizētu ēkas un dzīvokļu atjaunošanu un remontu Rūpnīcas ielā 6, Rēzeknē (turpmāk arī Objekts/ti), 
1.2. Būvdarbu izpildes termiņš – šī līguma izpratnē ir laika periods no līguma spēkā stāšanās dienas līdz  Objekta nodošanai Pasūtītājam (būvobjekta nodošanas un pieņemšanas akta parakstīšanas diena).
1.3. Būvdarbu izpildes akts – akts, kurā tiek dokumentēti attiecīgā periodā faktiski izpildītie būvdarbi.
1.4. Būvobjekta nodošanas un pieņemšanas akts – akts, kas apliecina līgumā noteikto būvdarbu izpildi un pēc tā abpusējās parakstīšanas apliecina visu Objektu pieņemšanu no Pasūtītāja puses.
1.5. Defekts – ikviens būvdarbu kvalitātes trūkums, kas radies būvdarbu laikā vai garantijas termiņa laikā un saskaņā ar normatīvajiem aktiem būvniecības jomā vai atbilstoši līguma noteikumiem ir Būvdarbu veicēja atbildība; par defektu atzīstams ikviens būvdarbu rezultātā radies būves vai būves daļas trūkums, arī gadījumā, ja trūkums radies neatbilstoša (nekvalitatīva) paskaidrojuma raksta dēļ.
1.6. Defektu akts –  akts par defektiem, tai skaitā par tiem, kas konstatēti pēc attiecīgo būvdarbu vai jebkuras to daļas pieņemšanas vai būvdarbu garantijas termiņa laikā, kā arī par būvdarbu izpildes aktā vai būvobjekta nodošanas un pieņemšanas aktā neatbilstoši norādītiem būvdarbu apjomiem vai būvdarbu izmaksām.
1.7. Garantijas darbi – konstatēto būvdarbu defektu un citu garantijas termiņa laikā konstatēto neatbilstību novēršanas darbi.
2. Līguma priekšmets
1.1. Pasūtītājs uzdod, bet Būvdarbu veicējs veic Pasūtītāja īpašumā esošo Ēkas un dzīvokļu atjaunošanu – remontdarbus (turpmāk – Būvdarbi).
1.2. Būvdarbi izpildāmi atbilstoši šī līguma, tehniskās specifikācijas un Būvdarbu veicēja Konkursam iesniegtā piedāvājuma nosacījumiem. 
1.3. Šis līgums stājas spēkā ar dienu, kad to ir parakstījis pēdējais no līdzējiem.
3. Līguma summa
3.1. Līguma summa par Līguma ietvaros izpildāmiem būvdarbiem ir _________ euro (summa vārdiem euro un ___ centi) bez PVN (turpmāk – Līguma summa).
3.2. Līguma summa ietver sevī visas ar būvdarbu izpildi saistītās tiešās un netiešās izmaksas.
3.3. Pievienotās vērtības nodoklis tiek aprēķināts un maksāts saskaņā ar spēkā esošajiem normatīvajiem aktiem.
3.4. Līguma pielikumos noteiktās darbu izmaksu vienību cenas paliek nemainīgas visā Līguma darbības laikā.
4. Būvdarbu pieņemšanas un nodošanas kārtība
4.1. Faktiski izpildītos būvdarbus Pasūtītājs pieņem katru mēnesi.
4.2. Ne vēlāk kā līdz kārtējā mēneša desmitajam datumam Būvdarbu veicējs iesniedz Pasūtītājam būvdarbu izpildes aktu (formas Nr. 2. un Nr.3.) kopā ar visiem izpildīto apjomu pamatojošiem dokumentiem par iepriekšējā mēneša laikā izpildīto būvdarbu apjomu un izmaksām.
4.3. Pasūtītājs būvdarbus pieņem un būvdarbu izpildes aktu paraksta 20 (divdesmit) darba dienu laikā no akta saņemšanas dienas.
4.4. Ja Pasūtītājs neparaksta būvdarbu izpildes aktu līguma 4.3.punktā minētajā termiņā, kā arī neiesniedz Būvdarbu veicējam Līguma 4.5.punktā minēto pretenziju vai ar atbildīgo būvuzraugu saskaņotu defektu aktu, uzskatāms, ka Pasūtītājs izpildītos būvdarbus ir pieņēmis Līguma 4.3.punktā minētā termiņa pēdējā dienā.
4.5. Ja Pasūtītājs nepieņem būvdarbus, tas iesniedz Būvdarbu veicējam pretenziju, norādot uz līguma noteikumiem pamatotām nepilnībām, kuru dēļ Pasūtītājs nevar parakstīt būvdarbu izpildes aktu, ja nepilnības nav saistītas ar būvdarbu kvalitāti, vai arī iesniedz ar atbildīgo būvuzraugu saskaņotu defektu aktu, ja nepilnības ir saistītas ar būvdarbu kvalitāti. 
4.6. Ja Būvdarbu veicējs nepiekrīt Pasūtītāja norādītajiem defektiem vai iebildumiem par faktiski izpildīto būvdarbu apjomiem, Būvdarbu veicējs 10 (desmit)  darba dienu laikā no defektu akta saņemšanas dienas iesniedz Pasūtītājam atbildīgā būvdarbu vadītāja parakstītus rakstiskus iebildumus pret defektu aktā norādītajām nepilnībām.
4.7. Ja Pasūtītājs nepiekrīt atbildīgā būvdarbu vadītāja iebildumiem attiecībā uz defektu aktā iekļautajiem izpildīto būvdarbu apjomiem vai defektiem būves konstrukcijās, viņam ir pienākums pasūtīt būves ekspertīzi par veikto būvdarbu kvalitāti. Ekspertīzes uzdevums ir novērtēt faktiski izpildīto būvdarbu apjomu atbilstību, atbilstošo būvizstrādājumu un tiem atbilstošās iestrādes tehnoloģijas piemērošanu. Ja ekspertīze apstiprina nepilnības vai veikto būvdarbu neatbilstību normatīvo aktu un Pasūtītāja prasībām, ekspertīzes izmaksas sedz Būvdarbu veicējs. Ja Būvdarbu veicējs atsakās segt ekspertīzes izmaksas, Pasūtītājs ir tiesīgs ieturēt izmaksas no Līguma saistību izpildes nodrošinājuma.
4.8. Ja būves ekspertīze neapstiprina Pasūtītāja defektu aktā norādīto vai veikto būvdarbu neatbilstību normatīvo aktu un Pasūtītāja prasībām, uzskatāms, ka Pasūtītājs būvdarbus ir pieņēmis ekspertīzes slēdziena iesniegšanas dienā un būvdarbu izpildes akta parakstīšana nav nepieciešama.
4.9. [bookmark: p15][bookmark: p-1110858]Ja Būvdarbu veicējs piekrīt defektu aktā Pasūtītāja norādītajām nepilnībām vai ekspertīze apstiprina defektu aktā Pasūtītāja norādītās nepilnības vai veikto būvdarbu neatbilstību normatīvo aktu un Pasūtītāja prasībām, Būvdarbu veicējs un Pasūtītājs vienojas par saprātīgu termiņu konstatēto defektu novēršanai, ņemot vērā defektu novēršanai nepieciešamo darbu apjomu un specifiku, kā arī būvizstrādājumu piegādes termiņus. Ja puses nevar vienoties, termiņu defektu novēršanai nosaka būvuzraugs.
4.10. Ja defekti ir konstatēti daļā būvdarbu (kādā no būvdarbu daļām), tad Pasūtītājs pieņem tos būvdarbus, kuru izpildē defekti nav konstatēti. Pēc defektu novēršanas izpildītos būvdarbus ietver nākamā mēneša būvdarbu izpildes aktā.
4.11. Būvdarbu izpildes akta parakstīšana neatņem Pasūtītājam tiesības līguma spēkā esības laikā, kā arī garantijas termiņa laikā izteikt pretenzijas par izpildīto būvdarbu defektiem, trūkumiem un neatbilstībām, un Būvdarbu veicējam ir pienākums novērst defektu aktā norādītos vai garantijas laikā pieteiktos būvdarbu defektus, trūkumus un neatbilstības par saviem līdzekļiem.
4.12. Būvdarbu veicējs nodod Pasūtītājam visus izpildītos būvdarbus, šādā kārtībā:
4.12.1. iesniedz būvobjekta nodošanas un pieņemšanas aktu, tajā skaitā par pēdējā mēnesī izpildītajiem būvdarbiem. Aktā norāda būvdarbu pabeigšanu datumu;
4.12.2. [bookmark: p19][bookmark: p-1110866]aktam pievieno (citāl tas nepieciešams) būvdarbu izpilddokumentāciju, tai skaitā iebūvēto būvizstrādājumu atbilstību apliecinošo dokumentāciju, segto darbu aktus, nozīmīgo konstrukciju pieņemšanas aktus, pārbaužu aktus, testēšanas protokolus, iekārtu ekspluatācijas instrukcijas, instruktāžas protokolus, kā arī citu Līgumā paredzēto dokumentāciju, ja tā nav iesniegta.
4.13. Pasūtītājs Būvdarbu veicēja iesniegto būvobjekta nodošanas un pieņemšanas aktu paraksta 10 (desmit) darbdienu laikā no tā saņemšanas dienas, vai rīkojas līguma 4.4. - 4.11.punktos noteiktajā kārtībā.
5. Norēķinu kārtība
5.1. Samaksa par izpildītajiem būvdarbiem notiek šājā sadaļā noteiktajā kārtībā. 
5.2. Šajā līgumā noteikto līgumu summu Būvdarbu veicējam samaksā Pasūtītājs, ievērojot šajā nodaļā noteikto kārtību. 
5.3. Avansa summa nav pieļaujama lielāka par 20% (divdesmit procentiem) no paredzamās līgumcenas.
5.4. Ja Izpildītājam Darbu veikšanai ir nepieciešams saņemt daļēju priekšapmaksu (avansu), Pasūtītājs 20 (divdesmit) darba dienu laikā no atbilstoša Izpildītāja rēķina un atbilstošas Avansa garantijas saņemšanas samaksā Izpildītājam avansu, kas nevar būt lielāks kā 20% (divdesmit procenti) no Līguma 3.1. punktā norādītās Līguma summas un par ar Avansa garantiju nodrošināto summu. Izpildītājam ir tiesības prasīt avansa samaksu, iesniedzot šajā punktā noteiktos dokumentus, ne vēlāk kā 20 (divdesmit) darba dienu laikā no Objekta būvlaukuma pieņemšanas un nodošanas akta parakstīšanas. 
5.5. Ja Izpildītājs ir saņēmis avansa maksājumu, no katras Būvniecības ikmēneša izpildes aktā apstiprinātās Darbu summas tiek dzēsta avansa summas proporcionāla daļa (samaksātā avansa summa attiecībā pret sākotnējo Līguma summu). Izpildītāja pienākums ir Būvniecības ikmēneša izpildes aktā un rēķinā atspoguļot avansa maksājuma dzēšanu.
5.6. avansa rēķinā ir jānorāda, ka tas ir avansa rēķins, bet pārējos rēķinos - Izpildīto darbu nodošanas - pieņemšanas akta numurs un periods, par kuru tiek izrakstīts rēķins.
5.7. Ja Izpildītājs saskaņā ar Līguma noteikumiem vēlas saņemt avansa maksājumu, Izpildītājs iesniedz par labu Pasūtītajam un Pasūtītāju kreditējošai bankai avansa atmaksas nodrošinājumu, kuru izdevusi apdrošināšanas sabiedrība vai banka (šī Līguma tekstā – “Avansa garantija”). Ar Avansa garantiju nodrošinātai summai ir jābūt ne mazākai par avansa summu un termiņam, kādā Pasūtītājs ir tiesīgs iesniegt pieprasījumu izmaksāt naudas līdzekļus, ir jābūt ne īsākam kā Līgumā noteiktais Darbu izpildes termiņš un vēl 30 (trīsdesmit) kalendārās dienas. Izpildītājam, pirms Avansa garantijas iesniegšanas, ir pienākums ar Pasūtītāju rakstveidā saskaņot Avansa garantijas dokumenta projektu. Izpildītājam ir tiesības prasīt, lai reizi divos mēnešos Pasūtītājs sniedz piekrišanu ar Avansa garantiju nodrošinātās summas samazināšanai līdz summai, kas nav mazāka par Darbu izpildes apmaksai neieskaitīto avansa daļu (atlikušais avanss), kurai pieskaitāmi 10% (desmit) procenti no atlikušās avansa summas.
5.8. Avansa garantijā, kuras Izpildītājs iesniedz Pasūtītājam, jebkurā gadījumā ir jābūt ietvertiem nosacījumiem, ka tās bez Pasūtītāja piekrišanas nav grozāmas, Izpildītājam nav tiesības vienpusēji atkāpties no tām un tās nav izbeidzamas Izpildītāja maksātnespējas procesa pasludināšanas dēļ. 
5.9. No Ieturējuma naudas un naudas līdzekļiem, kas tiek saņemti, pieprasot to izmaksu saskaņā ar Avansa garantiju, Darbu izpildes garantiju un Garantijas laika garantiju, Pasūtītājs ir tiesīgs segt esošus un priekšā stāvošus Pasūtītāja prasījumus pret Izpildītāju, tai skaitā kaitējumu, zaudējumus, procentus, līgumsodus. Par prasījuma segšanu izmantojot Ieturējuma naudu vai naudas līdzekļus, kas saņemti saskaņā ar Avansa garantiju, Darbu izpildes garantiju un Garantijas laika garantiju, Pasūtītājam ir jāpaziņo Izpildītājam 30 (trīsdesmit) dienu laikā, skaitot no dienas, kad attiecīgais Pasūtītāja prasījums faktiski ir segts. 
5.10. Ja Līguma izbeigšanas brīdī Izpildītāja faktiski atbilstoši Līguma noteikumiem izpildīto un apmaksāto Darbu apjoms ir mazāks nekā samaksātā un nedzēstā avansa summa vai tās daļa, Izpildītājs atgriež starpību Pasūtītājam 5 (piecu) darba dienu laikā no Līguma izbeigšanas. Šī pienākuma neizpildes vai nepienācīgas izpildes gadījumā Pasūtītājs ir tiesīgs prasīt Avansa garantijas izmaksu. 

5.11. Būvdarbu veicējs iesniedz Pasūtītājam rēķinu šādā kārtībā:
5.11.1. par ikmēneša būvdarbu izpildes aktā ietverto būvdarbu pieņemšanu – 20 (divdesmit) darba dienu laikā no ikmēneša būvdarbu izpildes akta abpusējas parakstīšanas dienas vai pieņemšanas dienas Līguma 4.4. un 4.8. punktā minētajā gadījumā;
5.11.2. par visiem izpildītajiem būvdarbiem, tai skaitā par faktiski izpildītajiem būvdarbiem pēdējā mēnesī – 20 (divdesmit) darba dienu laikā no būvobjekta nodošanas un pieņemšanas akta abpusējas parakstīšanas dienas.
5.12. Pasūtītājs norēķinās ar Būvdarbu veicēju, ievērojot šādu kārtību:
5.12.1. samaksā Būvdarbu veicējam par iepriekšējā mēnesī faktiski izpildītajiem un Pasūtītāja pieņemtajiem būvdarbiem 10 (desmit) darba dienu laikā no Būvdarbu veicēja sagatavota Līguma noteikumiem atbilstoša rēķina saņemšanas;
5.12.2. Par visiem izpildītajiem būvdarbiem, tajā skaitā par faktiski izpildītajiem būvdarbiem pēdējā mēnesī, samaksā Būvdarbu veicējam 30 (trīsdesmit) dienu laikā no Būvdarbu veicēja sagatavota Līguma noteikumiem atbilstoša rēķina saņemšanas. Gala rēķinam pievieno garantijas saistību nodrošinājumu, kas noslēgts par labu Pasūtītājam.
5.13. No ikmēneša būvdarbu izpildes aktā noteiktās summas (bez pievienotās vērtības nodokļa) Pasūtītājs ietur summu 5 % (pieci procentu) apmērā. Ieturētā kopsumma tiek atmaksāta 30 (trīsdesmit) dienu laikā pēc būvobjekta nodošanas un pieņemšanas akta parakstīšanas un garantijas saistību nodrošinājuma iesniegšanas.
5.14. Ja Būvdarbu veicējs iesniedz rēķinu vienlaikus ar būvdarbu izpildes aktu, Pasūtītājs vai Maksātājs veic rēķina apmaksu termiņā, kas atbilst šajā līgumā paredzētajai izpildīto būvdarbu pieņemšanas un rēķinu apmaksas termiņu kopsummai.
5.15. Ja līgumu izbeidz pirms termiņa, Puses veic galējo norēķinu par faktiski izpildītajiem un Pasūtītāja pieņemtajiem būvdarbiem 10 (desmit) darba dienu laikā no dienas, kad Puses ir parakstījušas aktu par faktiski izpildītajiem būvdarbiem, ja Būvdarbu veicējs ir iesniedzis Līguma noteikumiem atbilstošu rēķinu. Ja Pušu starpā līdz Līguma izbeigšanas dienai pastāv strīds par faktiski izpildītajiem būvdarbiem (tai skaitā to apjomiem), šajā punktā minētajā aktā iekļauj tikai tos faktiski izpildītos būvdarbus, par kuru izpildi Pusēm nav domstarpību. Puses strīdu risina šī Līguma 4.4. - 4.11. punktā noteiktajā kārtībā.
5.16. Ja būves ekspertīze apstiprina Pasūtītāja norādītos defektus, Būvdarbu veicējs sedz ar būves ekspertīzi un pieņemšanu saistītos izdevumus.
5.17. Visus rēķinus Būvdarbu veicējs sagatavo elektroniski un no sava e-pasta adreses _____________ (pretendenta piedāvājumā norādītā e-pasta adrese) nosūta uz Pasūtītāja norādīto e-pasta adresi:  rezeknes.namsaimnieks@apollo.lv (pasūtītātāja e-pasta adrese). Šādi sagatavoti un nosūtīti elektroniskie rēķini ir derīgi bez paraksta. Būvdarbu veicējs sagatavo rēķinus atbilstoši normatīvo aktu prasībām attiecībā uz rēķinā norādāmo informāciju. Ja rēķins tiek sagatavots elektroniski, uz rēķina  tiek norādīta piezīme “Rēķins ir sagatavots elektroniski un ir derīgs bez paraksta”, rēķins tiek uzskatīts par saņemtu brīdī, kad Būvdarbu veicējs to nosūtījis uz Puses norādīto e-pasta adresi. Ja Puse vēlas saņemt rēķinus papīra formātā, tas informē Būvdarbu veicēju  par to 10 (desmit) dienas iepriekš.
5.18. Par samaksas brīdi uzskatāms bankas atzīmes datums Pasūtītāja maksājuma uzdevumā.
5.19. Gadījumā, ja Pasūtītājam rodas pretenzijas par rēķinā norādītās summas pamatotību, Pusēm ir tiesības rakstiski iesniegt Būvdarbu veicējam motivētas pretenzijas un neapmaksāt rēķinu līdz brīdim, kamēr pretenzijas nav atrisinātas. Ja Puse ir iesniegusi rakstisku pretenziju, tad Būvdarbu veicējam nav tiesības piemērot līgumsodu par maksājuma nokavējumu vai vienpusēji  atkāpties no Līguma izpildes līdz strīda atrisināšanai starp Pusēm.  
6. Līguma izpildes termiņš, kārtība un tehnoloģiskais pārtraukums
6.1. Līgums stājas spēkā ar  brīdi, kad to ir parakstījis pēdējais no līdzējiem un ir spēkā līdz no tā izrietošo Pušu saistību pilnīgai izpildei.
6.2. Būvdarbu izpildes termiņš, atbilstoši Būvdarbu veicēja konkursā iesniegtajam būvdarbu izpildes grafikam, ir 12 (divpadsmit) mēneši, kas skaitāms no līguma spēkā stāšanās dienas līdz būvobjekta nodošanas un pieņemšanas akta parakstīšanas dienai.
6.3. Līguma izpildes termiņā netiek ieskaitīts būvdarbu tehnoloģiskais pārtraukums, kad būvdarbu veicējs neveic darbu objektīvu iemeslu dēļ. 
6.4. Būvdarbu izpildē var tikt paredzēts tehnoloģiskais pārtraukums, ja pastāv vismaz viens no sekojošajiem Būvdarbu veicēja objektīvi pierādītiem un Pasūtītāja izvērtētiem gadījumiem:
6.4.1. būvdarbu izpildi tieši kavē nelabvēlīgi klimatiskie apstākļi un šo faktu apliecina objektīvi pierādījumi, piemēram, attiecīgas kompetentas valsts vai pašvaldības iestādes sniegtā informācija, būvuzrauga atzinums u.tml;
6.4.2. būvdarbu izpildi tieši kavē objektīvs un no Būvdarbu veicēja gribas neatkarīgs iemesls vai notikums, kurš iepriekš nevarēja būt paredzams un/vai laicīgi un/vai saprātīgi novēršams, un šo faktu apliecina objektīvi pierādījumi;
6.4.3. būvdarbu izpildi tieši kavē Objektā vai tam pieguļošā teritorijā trešās personas likumīgi izpildāmie būvdarbi vai sniedzamie pakalpojumi;
6.4.4. ja valsts vai pašvaldības iestāde pieņem administratīvo aktu, kas ir saistošs, izpildot būvdarbus, un šāds administratīvais akts kavē būvdarbu izpildes termiņa ievērošanu, un šāda akta izdošanas pamatā nav Būvdarbu veicēja darbība vai bezdarbība;
6.4.5. Pasūtītājs rīko publisko iepirkumu papildu būvdarbu apjomiem, kurus atbilstoši būvniecības tehnoloģijas prasībām ir jāizpilda agrāk nekā Līgumā paredzētus būvdarbu veidus un bez kuru izpildes tiktu kavēta līgumā paredzētu būvdarbu izpilde;
6.4.6. būvlaukumā tiek veikti avārijas būvdarbi, proti, būvdarbi, lai novērstu neparedzētus  inženierkomunikāciju vai cita veida bojājumus, kas var izsaukt cilvēku nelaimes gadījumus vai materiālus zaudējumus;
6.4.7. būvlaukumā tiek konstatēti būtiskie šķēršļi (nedarbojošās komunikācijas u.tml.), kuri neļauj turpināt būvdarbus un kuru esamība nebija paredzēta Līguma pielikumos;
6.4.8. citos gadījumos, ja būvdarbus objektīvi nav iespējams veikt saskaņā ar būvuzrauga atzinumu un citas kompetentas institūcijas atzinumu.
6.5. Tehnoloģiskais pārtraukums netiek ieskaitīts kopējā Līguma izpildes termiņā un nav uzskatāms par tā pagarinājumu, taču ar tehnoloģisko pārtraukumu tiek pagarināts kopējais  faktiskais Līguma izpildes laiks, nepārsniedzot projekta īstenošanas termiņu.
6.6. Tehnoloģisko pārtraukumu aprēķina tikai un vienīgi uz to laika posmu, kad pastāv līgumā noteiktie gadījumi, parakstot attiecīgu dokumentu – aktu par tehnoloģiskā pārtraukuma iestāšanos, vai aktu par tehnoloģiskā pārtraukuma izbeigšanos, vai veicot ierakstu būvdarbu žurnālā. Iepriekš minēto dokumentu parakstīšana negroza Līgumā noteikto Līguma izpildes termiņu.
6.7. Pusēm ir pienākums veikt visas iespējamās no tām atkarīgas darbības, lai līdz minimumam samazinātu kopējo Līguma izpildes laika pagarinājumu tehnoloģiskā pārtraukuma kontekstā. Vienlaikus, ja vien no līguma, normatīvo aktu prasībām, vai faktiskajiem apstākļiem neizriet pretējais, jebkura tehnoloģiskā pārtraukuma nepieciešamības pierādīšanas nasta gulstas uz Būvdarbu veicēju, sniedzot Pasūtītājam objektīvus pierādījumus.
6.8. Tehnoloģisko pārtraukumu Būvdarbu veicējam jāprasa rakstiski nekavējoties un tiklīdz attiecīgais kavējošais apstāklis ir iestājies. Ja Būvdarbu veicējam ir ziņas, ka kavējošais apstāklis vēl tikai var iestāties, taču šāda notikuma iestāšanās ticamības pakāpe ir pietiekami augsta, Būvdarbu veicējam nekavējoties jādara Pasūtītājam zināms arī tas. Vienlaikus Būvdarbu veicējam jāiesniedz arī citi Līgumā noteiktie paziņojumi un paskaidrojošā informācija attiecībā uz šo prasījumu, kam ir būtiska saistībā ar šo notikumu vai apstākļiem. Rakstisks paziņojums iesniedzams pēc iespējas ātrāk, bet ne vēlāk kā 5 (piecas) darba dienas pēc brīža, kad Būvdarbu veicējs ir uzzinājis, vai viņam vajadzēja uzzināt par šo notikumu vai apstākļiem. Ja Būvdarbu veicējs šo 5 (piecu) darba dienu laikā klusē, Būvdarbu veicējs zaudē tiesības atsaukties uz šiem apstākļiem, izpildes laiks netiek pagarināts un Pasūtītājs ir atbrīvots no jebkādas atbildības saistībā ar šo prasījumu.
6.9. Pats par sevi tehnoloģiskais pārtraukums nemaina nekādus citus Līguma nosacījumus un jebkurā gadījumā Būvdarbu veicējam ir pienākums izpildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
7. Apdrošināšana un nodrošinājumi
7.1. Visā būvdarbu veikšanas periodā un garantijas laika periodā pēc būvobjekta nodošanas ekspluatācijā, Būvdarbu veicējam ir jānodrošina sava un atbildīgo būvspeciālistu civiltiesiskā atbildības apdrošināšana atbilstoši Ministru kabineta 2014.gada 19.augusta noteikumu Nr.502 “Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu” prasībām, nosakot apdrošināšanas limitu vismaz šajos noteikumos noteiktajā minimālajā apmērā un jāiesniedz Pasūtītājam apdrošināšanas polises kopiju ne vēlāk kā būvdarbu uzsākšanas dienā.
7.2. Prasības līguma saistību izpildes nodrošinājumam:
7.2.1. Būvdarbu veicējs 10 (desmit) darba dienu laikā no Līguma noslēgšanas dienas iesniedz Pasūtītājam no Būvdarbu veicēja puses neatsaucamu Līguma saistību izpildes nodrošinājumu kā bankas garantiju vai apdrošināšanas polisi, ar tajā ietvertu Līguma saistību izpildes nodrošinājuma sniedzēja apņemšanos veikt bezierunu konkursa Līguma saistību izpildes nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka Līguma Būvdarbu veicējs nepilda minētā Līguma saistības (pirmā pieprasījuma garantija). 
7.2.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms līgumsaistību nodrošinājuma termiņa beigām. Saistību izpildes nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu. Būvdarbu veicējs papildus iesniedz maksājuma uzdevumu par Līguma saistību izpildes apdrošināšanas polises apmaksu (ja iesniegta polise).
7.2.3. Līguma saistību izpildes nodrošinājuma apmērs ir 10% (desmit procenti) no kopējās līguma vērtības bez pievienotās vērtības nodokļa. Nododot attiecīgu būves kārtu ekspluatācijā, Būvdarbu veicējs ir tiesīgs proporcionāli samazināt piedāvājuma nodrošinājuma apmēru.
7.2.4. Līguma saistību izpildes nodrošinājumam jābūt spēkā visā Līguma darbības laikā un papildus vismaz divus mēnešus.
7.2.5. Līguma izpildes garantiju (kompensāciju vai apdrošināšanas atlīdzību) Pasūtītājs var izmantot jebkurā gadījumā, kad Būvdarbu veicējs nav nodrošinājis Līguma saistību izpildi saskaņā ar Līguma nosacījumiem, vai atsakās izpildīt Līgumu.
7.2.6. Visi strīdi saistībā ar Garantiju izskatāmi Latvijas Republikas likumdošanas noteiktajā kārtībā. 
7.3. Prasības garantijas laika garantijai
7.3.1. Būvdarbu veicējs vienlaicīgi ar pēdējo rēķinu, kad šajā līgumā noteiktajā kārtībā ir paziņojis  Pasūtītājam par būves gatavību ekspluatācijai, iesniedz no Būvdarbu veicēja puses neatsaucamu garantijas laika garantiju kā bankas garantiju vai apdrošināšanas polisi, ar tajā ietvertu nodrošinājuma sniedzēja apņemšanos veikt bezierunu iepirkuma līguma garantijas laika nodrošinājuma maksājumu pēc pirmā Pasūtītāja pieprasījuma, kad Pasūtītājs paziņo, ka ir iestājies garantijas gadījums (pirmā pieprasījuma garantija). Būvdarbu veicējs papildus iesniedz maksājuma uzdevumu par garantijas laika garantijas apdrošināšanas polises apmaksu.
7.3.2. Pasūtītājam nav nepieciešams pierādīt vai dot pamatojumu vai iemeslus savai prasībai. Banka vai apdrošināšanas sabiedrība apņemas izmaksāt Pasūtītājam pieprasīto summu, ņemot vērā jebkuru prasību, kas izdarīta pirms garantijas laika garantijas nodrošinājuma termiņa beigām. Garantijas laika garantijas nodrošinājuma summa samazināsies par jebkuru summu, kuru banka vai apdrošināšanas sabiedrība izmaksās saskaņā ar pasūtītāja pieprasījumu.
7.3.3. Garantijas laika garantijas apmērs ir 5% (pieci procenti) no būvdarbu summas bez PVN. Garantijas saistību nodrošinājumu samazina minimālā garantijas termiņa trešā gada pirmajā mēnesī uz atlikušo tā daļu, nosakot to 2% (divi procenti) apmērā no būvdarbu līgumcenas, ja garantijas termiņa pirmajos divos gados nav konstatēti būvdarbu defekti vai Būvdarbu veicējs un Pasūtītājs ir vienojušies par pieteikto būvdarbu defektu novēršanas termiņu.
7.3.4. Garantijas laika garantija ir jāuztur spēkā vismaz šādā termiņā: 5 (pieci) gadi jeb 60 (sešdesmit) mēneši pēc būvobjekta nodošanas un pieņemšanas akta parakstīšanas dienas. 
7.3.5. Ja Būvdarbu veicēja līgumsaistību pārkāpuma dēļ Līgumu izbeidz pirms termiņa vai neiesniedz šī Līguma 7.3.1.punktā minēto garantijas laika garantiju, garantijas saistību nodrošinājums paliek Pasūtītāja rīcībā faktiski izpildīto būvdarbu garantijas nodrošināšanai un garantijas laika ieturējums netiek izmaksāts Būvdarbu veicējam. Garantijas laika ieturējums pirmajos divos gados nedrīkst pārsniegt 5 % no faktiski izpildīto būvdarbu vērtības un 2 % no faktiski izpildīto būvdarbu vērtības pārējos minimālā garantijas termiņa gados, ja garantijas termiņa pirmajos divos gados nav konstatēti būvdarbu defekti. 
7.3.6. Visi strīdi saistībā ar Garantiju izskatāmi Latvijas Republikas likumdošanas noteiktajā kārtībā.
8. Būvdarbu veicēja pienākumi, tiesības un atbildība
8.1. Būvdarbu veicēja pienākumi būvdarbu izpildes laikā:
8.1.1. ievērot iepirkuma procedūrā iesniegtā piedāvājuma nosacījumus.
8.1.2. pirms būvdarbu uzsākšanas Būvobjektos kopā ar Pasūtītāja pārstāvjiem apsekot tos un parakstīt būves vietas nodošanas - pieņemšanas aktu.
8.1.3. uzsākt būvdarbu izpildi pēc iespējas īsāka termiņā, bet ne vēlāk kā 10 (desmit) dienu laikā no līguma spēkā stāšanās dienas.
8.1.4. Iecelt/norīkot konkursa piedāvājumā norādīto atbildīgo būvdarbu vadītāju un būvspeciālistus; 
8.1.5. par saviem līdzekļiem piegādāt būvdarbiem nepieciešamos būvizstrādājumus un būvtehniku;
8.1.6. izpildīt būvdarbus ar savu (īpašumā vai lietošanā esošu) aprīkojumu, transportu, materiāliem vai citiem nepieciešamajiem tehniskajiem līdzekļiem;
8.1.7. nodrošināt segto darbu un nozīmīgo konstrukciju elementu uzrādīšanu Pasūtītājam, nepieciešamības gadījumā parakstot attiecīgus aktus;
8.1.8. nodrošināt visu nepieciešamo dokumentu atrašanos būvlaukumā, kuru uzrādīšanu var prasīt amatpersonas, kas ir tiesīgas kontrolēt būvdarbu veikšanu;
8.1.9. ievērot visus būvuzrauga izvirzītos nosacījumus, kas nav pretrunā šim Līgumam un Latvijas Republikā spēkā esošajiem normatīvajiem aktiem;
8.1.10. būvdarbu izpildē pielietot Latvijas Republikā/Eiropas Savienībā sertificētus un kvalitatīvus būvizstrādājumus saskaņā ar tehnisko piedāvājumu un tāmi;
8.1.11. nodrošināt ar Pasūtītāju saskaņotas izpilddokumentācijas sagatavošanu. Saskaņā ar LBN prasībām reglamentēti veikt izpilddokumentācijas ierakstus BIS (Būvniecības informācijas sistēmā);
8.1.12. veikt Ministru kabineta 2003.gada 25.februāra noteikumos Nr.92 “Darba aizsardzības prasības, veicot būvdarbus” (turpmāk – Noteikumi Nr.92) noteiktās  projekta vadītāja funkcijas, tajā skaitā nodrošināt Līguma izpildes nodrošināšanai kvalificēta darba aizsardzības koordinatora piesaisti, un būt atbildīgam par Noteikumu Nr.92 noteikto pienākumu izpildi. 
8.1.13. nodrošināt darba aizsardzības pasākumus būvobjektā, tai skaitā darbinieku instruēšanu par visu tehnisko iekārtu ekspluatāciju, kā arī veikt visas citas Latvijas Republikas normatīvajos aktos paredzētās darbības saskaņā ar spēkā esošajiem normatīvajiem aktiem par darba aizsardzību. Ar rīkojumu noteikt atbildīgās personas par darba aizsardzību un ugunsdrošību Objektā.
8.1.14. ievērot ugunsdrošības noteikumus, kā arī uzņemties pilnu atbildību par jebkādiem minēto noteikumu pārkāpumiem un to izraisītām sekām;
8.1.15. nodrošināt būvobjektos strādājošos ar nepieciešamajiem darba aizsardzības līdzekļiem;
8.1.16. uz sava rēķina nodrošināt būvobjekta un tam piegulošās teritorijas, būvizstrādājumu, aprīkojuma un izpildīto būvdarbu apsardzi visā Līguma darbības laikā, uzņemoties pilnu materiālo atbildību par būvobjektā un tam piegulošajā teritorijā esošajam materiālajām vērtībām līdz pat Objektu nodošanai Pasūtītājam;
8.1.17. veikt apkārtējās vides aizsardzības pasākumus, kas saistīti ar būvdarbiem Objektā, pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai;
8.1.18. nodrošināt pagaidu elektropieslēgumu, ūdensapgādes  un siltumapgādes pieslēgumu (ja nepieciešams), nodrošināt energoresursu (ūdensapgāde, elektropadeve, siltumapgāde) izmantošanas uzskaiti un patstāvīgi veikt norēķinus par patērēto elektroenerģiju un citiem pakalpojumiem (ūdensapgāde un siltumapgāde u.c.) patēriņu līdz būvobjektu nodošanai Pasūtītājam, tajā skaitā tehnoloģiskā pārtraukuma laikā.
8.1.19. nodrošināt tīrību būvobjektu teritorijās un visā Būvdarbu veicēja darbības zonā atbilstoši esošajiem normatīviem vai noteikumiem, nekavējoši veikt visa veida darbības, kas saistītas ar šī Līguma izpildes, rezultātā radīto tīrības normu vai noteikumu pārkāpšanas seku novēršanu. Ja Līgums tiek vienpusēji izbeigts, nekavējoties pārtraukt būvdarbus, par ko tiek sastādīts akts, atstāt darba vietu drošībā un kārtībā;
8.1.20. nodrošināt regulāru būvniecības atkritumu izvešanu, kas rodas būvdarbu izpildes procesā. Būvniecības atkritumus nodot komersantiem, kuriem ir atbilstošas atkritumu apsaimniekošanas atļaujas; 
8.1.21. pēc būvdarbu pabeigšanas veikt būvobjektu uzkopšanu;
8.1.22. ne vēlāk kā 2 (divu) darba dienu laikā rakstiski ziņot Pasūtītājam par visiem apstākļiem, kas atklājušies būvdarbu izpildes procesā un var radīt šķēršļus turpmākai būvdarbu kvalitatīvai un savlaicīgai izpildei;
8.1.23. Līgumā noteiktajā kārtībā organizēt un piedalīties būvsapulcēs;
8.1.24. pēc Pasūtītāja pieprasījuma 2 (divu) darba dienu laikā sniegt atskaiti par iepriekšējā kalendārā mēneša ietvaros paveikto būvdarbu norises gaitu, rezultātiem un termiņu ievērošanu;
8.1.25. patstāvīgi organizēt apakšuzņēmēju darbu, dodot nepieciešamos norādījumus un uzdevumus atbilstoši tehniskajai specifikācijai un šī Līguma noteikumiem, kā arī veikt apakšuzņēmēju izpildīto darbu kontroli;
8.1.26. nodrošināt laicīgu samaksas veikšanu visiem līguma izpildē iesaistītajiem apakšuzņēmējiem par faktiski izpildītajiem un no Pasūtītāja puses apmaksātajiem būvdarbiem. Ar laicīgu norēķināšanos ir saprotama samaksa 60 (sešdesmit) dienu laikā pēc veikto būvdarbu pabeigšanas un apakšuzņēmēja rēķina saņemšanas par attiecīgo būvdarbu veikšanu. Norēķinus ar apakšuzņēmējiem Būvdarbu veicējs kārto patstāvīgi. Būvdarbu veicējs ir atbildīgs par apakšuzņēmēju veikumu tādā pat apmērā kā pats ir atbildīgs saskaņā ar Līgumu. Pēc Pasūtītāja pieprasījuma sniegt Pasūtītajam informāciju par norēķiniem ar apakšuzņēmējiem;
8.1.27. līgumos ar apakšuzņēmējiem iekļaut noteikumus izpildīto būvdarbu pieņemšanai, kas atbilst šajā Līgumā iekļautajam regulējumam, izņemot prasību veikt būves ekspertīzi. Pasūtītājam nav pienākuma kontrolēt ar apakšuzņēmēju noslēgtā būvdarbu līguma atbilstību šī punkta prasībām.
8.1.28. nekavējoties informēt Pasūtītāju par visiem tiesu un tiesiskās aizsardzības procesiem, kas uzsākti pret Būvdarbu veicēju;
8.1.29. savlaicīgi rakstiski informēt Pasūtītāju par jebkuru Būvdarbu veicēja pamanītu kļūdu būvdarbu apjomos;
8.1.30. savlaicīgi un Līgumā noteiktā kārtībā izskatīt visus no Pasūtītāja saņemtos sarakstes dokumentus un, ja dokumentā tieši norādīts, sniegt atbildes;
8.1.31. nodrošināt būvdarbu laikā Pasūtītājam un būvuzraugam brīvu un drošu piekļūšanu Objektiem;
8.1.32. iestājoties garantijas gadījumam, pēc Pasūtītāja pieprasījuma nodrošināt būves apsekošanu un garantijas būvdarbu izpildi;
8.1.33. veikt citus šajā Līgumā, Līguma pielikumos, tajā skaitā tehniskajā specifikācijā un spēkā esošajos normatīvajos aktos  noteiktos pienākumus vai darbības.
8.2. Būvdarbu veicēja tiesības būvdarbu izpildes laikā:
8.2.1. saņemt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem būvdarbiem;
8.2.2. Līgumā noteiktajā kārtībā nodot Pasūtītājam būvdarbus pirms Pasūtītāja noteiktā izpildes termiņa;
8.2.3. pieprasīt, ja nepieciešams, no Pasūtītāja Līguma izpildei nepieciešamo papildus informāciju vai dokumentāciju;
8.2.4. lūgt Pasūtītājam tehnoloģisko pārtraukumu, ja ir iestājušies Līgumā noteiktie gadījumi;
8.2.5. īstenot citas šajā Līgumā un normatīvajos aktos noteiktās tiesības.
9. Pasūtītāja pienākumi un tiesības
9.1. Pasūtītāja pienākumi: 
9.1.1. pieņemt Līguma nosacījumiem atbilstoši izpildītus būvdarbus;
9.1.2. veikt samaksu par Līguma, Līguma pielikumos un spēkā esošajos normatīvajos aktos noteiktajām prasībām atbilstoši veiktajiem un Pasūtītāja pieņemtajiem būvdarbiem;
9.1.3. pēc Būvdarbu veicēja pieprasījuma sniegt tam Pasūtītāja rīcībā esošo informāciju un visu dokumentāciju, kas nepieciešama Līgumā noteikto saistību izpildei;
9.1.4. nodrošināt Būvdarbu veicēja un tā likumīgi saskaņoto apakšuzņēmēju iespēju piekļūt būvobjektam;
9.1.5. kontrolēt un pieņemt būvdarbus saskaņā ar Līgumu, Līguma pielikumiem un spēkā esošo normatīvo aktu prasībām, kā arī ar valsts un pašvaldības iestāžu prasībām;
9.1.6. pārbaudīt Būvdarbu veicēja iesniegto apdrošināšanas un nodrošinājuma dokumentu atbilstību Līguma, Līguma pielikumu un spēkā esošo normatīvo aktu prasībām, kā arī, ja iesniegts neatbilstošs dokuments, pieprasīt Būvdarbu veicējam koriģēt un atkārtoti iesniegt Līguma, Līguma pielikumu un spēkā esošo normatīvo aktu prasībām atbilstošu dokumentu;
9.1.7. savlaicīgi un Līgumā noteiktā kārtībā izskatīt visus no Būvdarbu veicēja saņemtos sarakstes dokumentus un, ja dokumentā tieši norādīts, sniegt atbildes;
9.1.8. izvērtēt Būvdarbu veicēja lūguma par tehnoloģisko pārtraukumu pamatotību atbilstoši Līguma nosacījumiem;
9.1.9. veikt citus šajā Līgumā, Līguma pielikumos vai spēkā esošajos normatīvajos aktos noteiktos pienākumus.
9.2. Pasūtītāja tiesības:
9.2.1. nepieņemt un neapmaksāt Līguma nosacījumiem neatbilstoši izpildītus būvdarbus;
9.2.2. dot Būvdarbu veicējam uz Līguma izpildi attiecināmus, saistošus norādījumus, kas nav pretrunā līguma un normatīvo aktu prasībām;
9.2.3. kontrolēt Būvdarbu veicēja būvdarbu izpildi būvbjektā. Pasūtītāja kontrole nav pamats Būvdarbu veicēja atbildības samazināšanai par defektiem un/vai neatbilstībām būvobjektā pēc Būvdarbu veicēja veiktajiem būvdarbiem;
9.2.4. apturēt būvdarbu izpildi Objektā, ja Būvdarbu veicējs pārkāpj Līguma, Līguma pielikumos un spēkā esošajos normatīvajos aktos noteiktās prasības. Būvdarbu izpildi Objektā Būvdarbu veicējs ir tiesīgs atsākt tikai pēc pārkāpuma novēršanas un Pasūtītāja atļaujas saņemšanas ar vai bez termiņa pagarinājumu;
9.2.5. Līguma izpildes laikā precizēt un/vai papildināt tehnisko specifikāciju, tās apjomus un saturu, vai sniegt precizējumus un/vai papildinājumus tehniskajā specifikācijā izvirzītajās prasībās Līguma izpildes ietvaros;
9.2.6. iegūt vai saņemt trešo personu uz Līguma izpildi attiecināmus atzinumus vai informāciju, pieaicināt ekspertus;
9.2.7. ne biežāk kā reizi mēnesī rakstiski pieprasīt un ne vēlāk kā 2 (divu) darba dienu laikā rakstiski saņemt no Būvdarbu veicēja informāciju par Līguma izpildes gaitu iepriekšējā kalendārajā mēnesī;
9.2.8. pieprasīt garantijas būvdarbu izpildi līgumā noteiktajā kārtībā;
9.2.9. īstenot citas Pasūtītājam Līgumā un normatīvajos aktos noteiktās tiesības.
10. Būvsapulces
10.1. Būvsapulces tiek rīkotas pēc nepieciešamības, Pusēm savstarpēji vienojoties. Tajās piedalās Pasūtītāja, Būvdarbu veicēja, būvuzrauga pārstāvji, kā arī, ja nepieciešams, citi ar būvdarbu izpildes procesu saistītu iestāžu pārstāvji un personas.
10.2. Būvsapulču rīkošanu nodrošina un protokolēšanu īsteno Būvdarbu veicējs.
10.3. Būvsapulces darba kārtība, klātesošie dalībnieki un pieņemtie lēmumi tiek fiksēti protokolā un tie ir saistoši Pusēm.
10.4. Pusēm ir pienākums nodrošināt savu pārstāvju piedalīšanos būvsapulcēs. Ja kādas Puses  pārstāvja neierašanās rezultātā rodas Līguma izpildes kavējumi vai traucējumi, par tiem atbild tā Puse, kura pārstāvis nav ieradies uz būvsapulci. 
10.5. Pēc būvsapulces 5 (piecu) darba dienu laikā Būvdarbu veicējs nosūta būvsapulces protokolu Word faila formātā vai ekvivalentā formātā elektroniski uz e-pasta adresēm visiem būvsapulces dalībniekiem. Ja 2 (divu) darba dienu laikā pēc elektroniski nosūtītā būvsapulču protokola saņemšanas neviens no būvsapulces dalībniekiem nav izteicis iebildumus, būvsapulču protokols uzskatāms par saskaņotu un nākamajā būvsapulcē saskaņotais protokols tiek parakstīts. Pēc būvsapulču protokola parakstīšanas Būvdarbu veicējs iesniedz vienu oriģināleksemplāru Pasūtītājam.
10.6. Būvsapulces dalībnieki 2 (divu) darba dienu laikā pēc protokola saņemšanas iesniedz motivētus iebildumus vai papildinājumus. Pēc iebildumu un papildinājumu izskatīšanas un protokola precizēšanas to nosūta atkārtotai saskaņošanai. 
10.7. Pēc būvsapulces protokola apstiprināšanas tajā norādītās prasības ir obligāti izpildāmas, ja tās nav pretrunā Līguma vai normatīvo aktu nosacījumiem.
11. Apakšuzņēmēju un personāla nomaiņas un iesaistes kārtība
11.1. Būvdarbu veicējs iesaista būvdarbu izpildē konkursa piedāvājumā norādītos apakšuzņēmējus un būvspeciālistus, nododot tiem konkursa piedāvājumā norādīto būvdarbu izpildi.
11.2. Pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, Būvdarbu veicējs iesniedz iesaistīto apakšuzņēmēju (ja tādus plānots iesaistīt) sarakstu, kurā norāda apakšuzņēmēju nosaukumu, kontaktinformāciju un to pārstāvēttiesīgo personu, ciktāl minētā informācija ir zināma. Sarakstā norāda arī apakšuzņēmēju apakšuzņēmējus. Iepirkuma līguma izpildes laikā Būvdarbu veicējs paziņo Pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts  pakalpojumu sniegšanā.
11.3. Būvdarbu veicējs nav tiesīgs bez saskaņošanas ar Pasūtītāju veikt piedāvājumā norādītā personāla un apakšuzņēmēju nomaiņu. 
11.4. Būvdarbu veicējam ir pienākums saskaņot ar Pasūtītāju papildu personāla iesaistīšanu iepirkuma līguma izpildē.
11.5. Pasūtītājs nepiekrīt piedāvājumā norādītā personāla nomaiņai gadījumos, kad piedāvātais personāls neatbilst iepirkuma procedūras dokumentos personālam izvirzītajām prasībām vai tam nav vismaz tādas pašas kvalifikācijas un pieredzes kā personālam, kas tika vērtēts, nosakot  visizdevīgāko piedāvājumu.
11.6. Pasūtītājs nepiekrīt piedāvājumā norādītā apakšuzņēmēja nomaiņai, ja pastāv kāds no šādiem nosacījumiem:
11.6.1. piedāvātais apakšuzņēmējs neatbilst iepirkuma procedūras dokumentos apakšuzņēmējiem izvirzītajām prasībām;
11.6.2. tiek nomainīts apakšuzņēmējs, uz kura iespējām iepirkuma procedūrā Būvdarbu veicējs balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam apakšuzņēmējam nav vismaz tādas pašas kvalifikācijas, uz kādu Būvdarbu veicējs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
11.6.3. piedāvātais apakšuzņēmējs, kura veicamo būvdarbu vai sniedzamo pakalpojumu vērtība ir vismaz 10 000 euro, atbilst Publisko iepirkumu likuma 42. panta otrajā daļā minētajiem pretendentu izslēgšanas iemesliem (izņemot otrās daļas 8. un 9.punktu);
11.6.4. apakšuzņēmēja maiņas rezultātā tiktu izdarīti tādi grozījumi Būvdarbu veicēja piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.7. Pasūtītājs nepiekrīt jauna apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.
11.8. Pasūtītājs pieņem lēmumu atļaut vai atteikt Būvdarbu veicēja personāla vai apakšuzņēmēja nomaiņu vai jaunu apakšuzņēmēju iesaistīšanu iepirkuma līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai.
11.9. Būvdarbu veicējs ir atbildīgs par pakalpojumiem, ko veic tā apakšuzņēmēji un apakšuzņēmēju apakšuzņēmēji.
12. Izpildīto būvdarbu garantija
12.1. Līguma ietvaros veikto būvdarbu garantijas minimālais termiņš ir 5 (pieci) gadi jeb 60 (sešdesmit) mēneši no būvobjekta nodošanas un pieņemšanas akta parakstīšanas.
12.2. Par Būvdarbu defektiem, kas radušies garantijas termiņa laikā, netiek uzskatīts būves dabiskais nolietojums, kā arī defekti, kas radušies būves nepareizas ekspluatācijas dēļ.
12.3. Garantijas termiņš nav piemērojams iekārtām, kas tiek uzstādītas būvdarbu laikā. Iekārtu garantijas termiņu nosaka attiecīgās iekārtas ražotājs iekārtas tehniskajā dokumentācijā.
12.4. Būvdarbu veicējam jānodrošina, lai būvdarbos izmantoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas tiktu nodotas Pasūtītājam vienlaicīgi ar būvobjekta nodošanas un pieņemšanas akta iesniegšanu un Pasūtītājs varētu tās brīvi izmantot. Būvdarbu veicēja noteiktais Garantijas laiks nedrīkst būt īsāks un noteikumi sliktāki par tiem, ko nosaka vai piedāvā būvizstrādājumu ražotājs (pārdevējs, piegādātājs). 
12.5. Būvdarbu veicējs, garantijas termiņā, saņemot Pasūtītāja rakstisku paziņojumu, apņemas uz sava rēķina novērst atklātos defektus. Nosūtot paziņojumu, Pasūtītājs norāda arī vietu un laiku, kad Būvdarbu veicējam ir jāierodas uz defekta akta sastādīšanu. Pasūtītāja noteiktais termiņš nedrīkst būt mazāks par 3 (trim) darba dienām, ja vien puses nevienojas citādi. Avārijas situācijas gadījumā Būvdarbu veicējam jāierodas Objektā ne vēlāk kā 3 (trīs) stundu laikā no mutiska paziņojuma saņemšanas.
12.6. Noteiktajā termiņā Puses sastāda defektu aktu, tajā norādot bojājumus, neatbilstību vai trūkumus, kā arī to novēršanas termiņu. Gadījumā, ja Būvdarbu veicējs noteiktajā termiņā neierodas uz defektu akta sastādīšanu, vai atsakās to parakstīt, Pasūtītājs ir tiesīgs sastādīt aktu vienpusēji un tas ir saistošs Būvdarbu veicējam. Pasūtītājs 3 (trīs) darba dienu laikā nosūta sastādīto aktu Būvdarbu veicējam.
12.7. Garantijas termiņā Būvdarbu veicējam ir pienākums veikt garantijas darbus un novērst radušos defektus un citas neatbilstības par saviem līdzekļiem, ja tie ir radušies Būvdarbu veicēja bezdarbības, nekvalitatīva darba vai pieļauto kļūdu rezultātā, kā arī izmantojot nekvalitatīvus būvizstrādājumus. Gadījumā, ja defekti bija par iemeslu citu objektu bojājumiem, Būvdarbu veicējam ir pienākums ar saviem spēkiem un par saviem līdzekļiem veikt attiecīgas darbības bojājumu novēršanai.
12.8. Gadījumā, ja Puses, sastādot defekta aktu, nevar vienoties par konstatēto defektu vai nepieciešamajiem defektu novēršanas termiņiem, vai garantijas ietvaros veikto darba kvalitāti, tiek pieaicināts neatkarīgs eksperts, kura viedoklis ir izšķirošs. Eksperta izdevumus sedz Puse, kurai tā slēdziens nav labvēlīgs.
12.9. Gadījumā, ja Būvdarbu veicējs nenovērš uz garantiju attiecināmos defektus noteiktajā termiņā un termiņa nokavējums sastāda vismaz 10 (desmit) dienas, Pasūtītājs ir tiesīgs veikt šādu defektu novēršanu par saviem līdzekļiem un/vai pieaicināt citu būvdarbu veicēju. Šāda Pasūtītāja rīcība neatceļ un nemazina Būvdarbu veicēja atbildību par defektiem. Būvdarbu veicējs šajā gadījumā atlīdzina Pasūtītājam visus ar defektu novēršanu saistītos izdevumus, un izdevumu segšanai Pasūtītājs ir tiesīgs izmantot Būvdarbu veicēja iesniegto garantijas laika garantiju.  
12.10. Defekts ir uzskatāms par novērstu, kad ir novērsts bojājums vai trūkums, ir novērstas visas to radītās sekas, ja nepieciešams, veiktas attiecīgas pārbaudes, kosmētiskais remonts un uzkopšanas darbi, un Puses par to ir veikušas ierakstu defektu aktā vai par to ir parakstīts attiecīgs novērsto defektu pieņemšanas un nodošanas akts. 
12.11. Ja par konstatētajiem defektiem Pušu starpā rodas strīds, defektu aktu sagatavošanā Puses ir tiesīgas pieaicināt neatkarīgus ekspertus, kuru atzinums ir obligāts izpildīšanai Pusēm. Izdevumus par eksperta sniegtajiem pakalpojumiem apmaksā Puse, kura saskaņā ar ekspertīzes slēdzienu ir vainojama. Ja ekspertīze nekonstatē pārkāpumus, ekspertīzes izdevumus sedz Puse, kura ekspertu ir uzaicinājusi. Ja defekti ir radušies Būvdarbu veicēja vainas dēļ un Būvdarbu veicējs atsakās segt ekspertīzes izmaksas, Pasūtītājs ir tiesīgs ieturēt izmaksas no garantijas laika nodrošinājuma.
12.12. Garantija attiecas arī uz veikto un apmaksāto būvdarbu apjomu, ja Līgums tiek izbeigts priekšlaicīgi un būvdarbi nav paveikti pilnībā.
12.13. Gadījumā, ja pirms Līgumā minētā garantijas laika termiņa beigām tiek konstatēti defekti, neprecizitātes vai trūkumi Būvdarbu veicēja paveiktajos būvdarbos un nav iespējama attiecīgo defektu, nepilnību vai trūkumu novēršana garantijas laika ietvaros, tad attiecīgais garantijas laiks tiek pagarināts par to laiku, kurā Būvdarbu veicējs novērš attiecīgos defektus vai trūkumus. 
12.14. Puses vienojas, ka trīs mēnešus līdz garantijas termiņa otrā gada beigām un trīs mēnešus līdz garantijas termiņa beigu datumam, Pasūtītājs ir tiesīgs organizēt būvobjekta vispārējo apsekošanu ar mērķi fiksēt esošos būvdarbu defektus.
12.15. Garantijas periodā konstatētos defektus var pieprasīt novērst Pasūtītājs vai Pasūtītāja norādītā persona, kas veic būves apsaimniekošanu vai pārvaldīšanu.
13. Līguma grozījumi un vienpusēja atkāpšanās no Līguma izpildes
13.1. Līgumu var grozīt tikai Līgumā noteiktajos gadījumos, saskaņā ar spēkā esošajiem normatīvajiem aktiem, ievērojot šādus nosacījumus:
13.1.1. Papildus 15 (piecpadsmit) procentiem, kas ir paredzēti Publisko iepirkumu likuma 61.panta piektajā daļā, nepieciešamības gadījumā (ja atsevišķie būvdarbu apjomi tika neprecīzi aprēķināti), Pasūtītājs ir tiesīgs vienpusēji samazināt būvdarbu apjomus (bet ne vairāk kā 15 (piecpadsmit) procentu apmērā no kopējās līguma summas), attiecīgi samazinot Līguma maksājumu apmēru, pamatojoties uz izcenojumiem, kas ir noteikti Būvdarbu veicēja piedāvājumā iepirkuma procedūrai. Nepieciešamības gadījumā (ja atsevišķie būvdarbu apjomi tika neprecīzi aprēķināti) Pasūtītājs, vienojoties ar Būvdarbu veicēju, nepārsniedzot kopējo Līguma summu, ir tiesīgs viena būvobjekta ietvaros novirzīt ieekonomētus līdzekļus (pamatojoties uz izcenojumiem, kas ir noteikti Būvdarbu veicēja piedāvājumā iepirkuma procedūrai) iepriekš paredzētajiem būvdarbu veidiem, kuru apjoms ir palielinājies nolūkā sasniegt Līguma priekšmeta mērķus.
13.1.2. Pasūtītājs, ar Būvuzrauga apliecinājumu, var uzdot veikt vai var atļaut veikt papildus būvdarbus, kas netika iekļauti sākotnējos apjomos, jo nebija iespējams konstatēt vai paredzēt šo būvdarbu nepieciešamību (papildu risinājumus, kas var uzlabot tehniskus risinājumus, funkcionalitāti, uzlabot energoefektivitāti, izmaiņas, kas skar, jaunu progresīvu būvmateriālu ienākšanu Latvijas tirgū). Papildus būvdarbiem piemēro tādas pašas cenas kā analogiem būvdarbiem Līgumā, bet Papildus būvdarbiem, kam analogu Līgumā nav, cenu nosaka Pasūtītājs pēc līdzīga rakstura būvdarbu cenām Līgumā, vai, ja līdzīga rakstura būvdarbu cenas Līgumā nav, pēc Būvdarbu veicēja iesniegtās un Būvuzrauga saskaņotās cenas kalkulācijas un līdzīga rakstura būvdarbu cenām tirgū.
13.1.3. Pasūtītājs var uzdot veikt vai var atļaut veikt papildus būvdarbus, kas netika iekļauti sākotnējos būvdarbu apjomos, un kas nepieciešami citu būvdarbu uzsākšanai, un/vai pabeigšanai, kā arī būvobjekta nodošanai ekspluatācijā. Papildus būvdarbiem piemēro tādas pašas cenas kā analogiem būvdarbiem Līgumā, bet Papildus būvdarbiem, kam analogu Līgumā nav, cenu nosaka Pasūtītājs pēc līdzīga rakstura būvdarbu cenām Līgumā, vai, ja līdzīga rakstura būvdarbu cenas Līgumā nav, pēc Būvdarbu veicēja iesniegtās un Būvuzrauga saskaņotās cenas kalkulācijas un līdzīga rakstura darbu cenām tirgū.
13.2. Kopsumma par Līguma 13.1.1. – 13.1.3. apakšpunktos noteiktiem būvdarbiem nevar pārsniegt 15% (piecpadsmit procentus) no sākotnējās Līgumcenas bez PVN. Kopsummu noteic kā visu secīgi veikto grozījumu naudas vērtību summu. Šādu būvdarbu iekļaušana tiek uzskatīta par Līguma grozījumiem Publisko iepirkumu likuma 61.panta trešās daļas 1.punkta kārtībā. 
13.3. Gadījumā, ja veicot būvdarbus tiek atklāti Pusēm agrāk nezināmi objektīvi iemesli (tai skaitā neparedzētu papildus darbu veikšana), kas padara neiespējamu būvdarbu pabeigšanu noteiktajos termiņos, Būvdarbu veicēja pienākums ir 5 (piecu) darba dienu laikā pēc minēto iemeslu konstatēšanas rakstveida informēt Pasūtītāju. Puses var vienoties par līguma izpildes termiņa pagarināšanu, ja Būvdarbu veicējs, no tā neatkarīgu, objektīvu un iepriekš neparedzamu apstākļu dēļ noteiktu laiku bija kavēts veikt būvdarbus būvobjektā kopumā un šāds kavējums būtiski ietekmēja līguma izpildi, tajā skaitā līguma 13.1.1. – 13.1.3. apakšpunktos noteiktajos gadījumos.
13.4. Līgumā paredzēto būvapjomu koriģēšana vai Tehniskajā specifikācijā paredzēto būvizstrādājumu un/vai iekārtu aizstāšana ar citiem risinājumiem:
13.4.1. būvizstrādājumu aizvietošana ar ekvivalentiem ir pieļaujama pēc Pasūtītāja vai būvuzrauga iniciatīvas, piemēram, lai paaugstinātu Līguma kvalitāti. Šādā gadījumā Būvdarbu veicējam jāsagatavo būvizstrādājumu salīdzināšanas akts, kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma), un ja Pasūtītājs to akceptē, tad ir pieļaujama būvizstrādājuma aizvietošana. Šādu būvizstrādājumu aizvietošanu drīkst veikt tikai Līguma tāmes robežās. Ja aizvietojamā būvizstrādājuma izmaksas pārsniedz Būvdarbu veicēja tāmē esošā būvizstrādājuma izmaksas, tad šāda aizvietošana iespējama tikai, ja Būvdarbu veicējs sedz papildu sadārdzinājumu, pielietojot ekvivalentus būvizstrādājumus. Šī punkta noteikumi neattiecas uz gadījumu, ja būvizstrādājumu aizvietošanas cēlonis ir būvizstrādājumu noņemšana no ražošanas;
13.4.2. Būvdarbu veicējs nav tiesīgs bez saskaņošanas ar Pasūtītāju un būvuzraugu aizvietot Līguma pielikumos norādītos būvizstrādājumus, kuri ir noņemti no ražošanas, nav pieejami tirgū vai to piegāde ir ļoti laikietilpīga, ar alternatīviem (ekvivalentiem/analogiem) būvizstrādājumiem. Lai saskaņotu būvizstrādājuma aizvietošanu, Būvdarbu veicējs iesniedz Pasūtītājam attiecīgus pierādījumus, kas apliecina būvizstrādājuma noņemšanu no ražošanas, nepieejamību tirgū vai piegādes laikietilpīgumu (piemēram, būvizstrādājuma ražotāja, tirgotāja vai izplatītāja tīmekļvietnē esošā publiski pieejamā informācija vai tā rakstveida apliecinājums vai u.tml. informācija). Ja Pasūtītājs piekrīt kādu no Līguma pielikumos norādītiem būvizstrādājumiem aizvietot ar alternatīviem (ekvivalentiem/analogiem) būvizstrādājumiem, tad Būvdarbu veicējam jāsagatavo ekvivalenta būvizstrādājumu saskaņošanas forma (MESF, MAF), kurā jāsalīdzina esošā un aizvietotā būvizstrādājuma tehniski salīdzināmie parametri (parametru skaits var atšķirties atkarībā no konkrētā būvizstrādājuma, bet, ja Pasūtītājs uzskatīs, ka ar norādīto salīdzinājumu nav pietiekami, lai noteikt konkrētu būvizstrādājuma ekvivalentu/analogu, tad Pasūtītājs ir tiesīgs pieprasīt salīdzināt papildus parametrus), un ja Pasūtītājs un būvuzraugs to saskaņo, parakstot ekvivalenta būvizstrādājuma saskaņošanas formu (MESF, MAF), tad ir pieļaujama būvizstrādājuma aizvietošana Līguma pielikumos noteiktās būvizstrādājuma izmaksu vienības cenas ietvaros. 
13.4.3. Par jebkurām būvapjomu izmaiņām 5 (piecu) dienu laikā no dienas, kad konstatēta nepieciešamība veikt būvapjomu izmaiņas, Būvdarbu veicējam ir jāsagatavo izmaiņu aktu, kurā tiek uzrādīts izmaiņu nepieciešamības pamatojums.  
13.4.4. Pasūtītājs 5 (piecu) darba dienu laikā no Izmaiņu akta saņemšanas brīža saskaņo to vai arī sniedz pamatotu atteikumu. Pēc Izmaiņu akta saskaņošanas, Būvdarbu veicējs darbu izpildes aktos iekļauj jau mainītu būvapjomu daudzumu vai precizētu būvmateriālu, norādot attiecīgā Izmaiņu akta numuru.
13.4.5. Izmaiņu aktu paraksta Pasūtītājs, Būvdarbu veicējs un Būvuzraugs.
13.4.6. Neviens no 13.3. punktā minētajiem gadījumiem nedod Būvdarbu veicējam tiesības uz Līguma termiņa pagarinājumu
13.5. Jebkura Līgumā paredzēto būvapjomu koriģēšanas vai tehniskajā specifikācijā paredzēto būvizstrādājumu un/vai iekārtu aizstāšanas ar citiem risinājumiem pierādīšanas nasta gulstas uz Būvdarbu veicēju. 
13.6. Pati par sevi Līgumā paredzēto būvapjomu koriģēšana vai Tehniskajā specifikācijā paredzēto būvizstrādājumu un/vai iekārtu aizstāšana ar citiem risinājumiem nemaina nekādus citus Līguma nosacījumus un jebkurā gadījumā Būvdarbu veicējam ir pienākums pildīt visas tās Līguma saistības, kas kavējošam apstāklim pastāvot ir iespējamas un ciktāl tās ir iespējamas.
13.7. Būvdarbu veicējam ir tiesības nekavējoties vienpusēji atkāpties no Līguma izpildes, rakstveidā brīdinot par to Pasūtītāju 10 (desmit) darba dienas iepriekš un neatlīdzinot jebkāda veida zaudējumus, ja Pasūtītājs bez pamatota iemesla neveic Līgumā noteiktos maksājumus Līgumā noteiktajā termiņā. Par nepamatotu iemeslu nav uzskatāms gadījums, kad Būvdarbu veicēja saistību neizpildes vai nepienācīgas izpildes rezultātā Pasūtītājs neveic Līgumā noteikto maksājumu Līgumā noteiktajā termiņā.
13.8. Pasūtītājam ir tiesības vienpusēji atkāpties no Līguma izpildes, rakstveidā brīdinot par to Būvdarbu veicēju vismaz 10 (desmit) darba dienas iepriekš un neatlīdzinot zaudējumus sekojošos gadījumos:
13.8.1. Būvdarbu veicējs sistemātiski (vismaz 3 (trīs) gadījumi skaitot no pirmā gadījuma konstatēšanas dienas) neievēro Līguma prasības, Līguma pielikumu nosacījumus un/vai Pasūtītāja norādījumus;
13.8.2. Būvdarbu veicējs pārkāpj spēkā esošos normatīvos aktus būvniecības jomā vai šī līguma nosacījumus un pēc Pasūtītāja rakstveida brīdinājuma par Līguma laušanu, saņemšanas un tajā norādīto pārkāpumu novēršanas, atkārtoti ir pieļāvis brīdinājumā minētos Līguma noteikumu pārkāpumus un/vai ignorē Pasūtītāja brīdinājumu un prasību par pārkāpumu novēršanu;
13.8.3. Būvdarbu veicējs kavē Līguma izpildes uzsākšanas termiņu ilgāk par 20 (divdesmit) dienām vai būvdarbi bez pamatota iemesla netiek veikti vai apstādināti ilgāk par 20 (divdesmit) dienām;
13.8.4. Būvdarbu veicējs nav spējīgs vai tiesīgs veikt būvdarbus atbilstoši Līguma, Līguma pielikumu vai spēkā esošu normatīvo aktu prasībām;
13.8.5. ja pēc Pasūtītāja pieprasījuma neatkarīga būves vai būvdarbu ekspertīze, kuras sastāvu rakstveidā apstiprinājuši abi Līdzēji, ir konstatējusi, ka Būvdarbu veicējs būvdarbus veic nekvalitatīvi vai neatbilstoši tehniskajai specifikācijai vai Latvijas Republikas / Eiropas Savienības normatīvo aktu prasībām, kas būtiski varētu ietekmēt būvobjekta tālāko ekspluatāciju;
13.8.6. atbildīgā finanšu instrumenta vadībā iesaistītā iestāde Pasūtītājam ir noteikusi projekta izmaksu korekciju 25% (divdesmit piecu) procentu vai lielākā apmērā no kopējās Līguma summas, un minētā korekcija izriet no Būvdarbu veicēja pieļauta Līguma vai normatīvo aktu pārkāpuma;
13.8.7. atbildīgā finanšu instrumenta vadībā iesaistītā iestāde ir konstatējusi normatīvo aktu pārkāpumus līguma noslēgšanas vai izpildes gaitā, un to dēļ tiek piemērota līguma izmaksu korekcija 100 % apmērā;
13.8.8. Līgumu nav iespējams izpildīt tādēļ, ka Līguma darbības laikā tiek piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts noteiktās sankcijas;
13.8.9. notiek jebkāds gadījums vai gadījumu virkne, kam pēc Pasūtītāja viedokļa ir būtiska nelabvēlīga ietekme uz Būvdarbu veicēja komercdarbību, aktīviem, darbību vai finansiālo stāvokli, kas iespaido Būvdarbu veicēja spēju izpildīt saistības saskaņā ar šo Līgumu, tajā skaitā tā darbībai uzlikti liegumi, sodi, ierobežojumi, kas ietekme vai var ietekmēt līguma izpildi;
13.8.10. Būvdarbu veicējs pasludināts par maksātnespējīgu vai tā saimnieciskā darbība tiek izbeigta, pārtraukta vai apturēta;
13.8.11. Tiek konstatēts kāds no Publisko iepirkumu likuma 64.panta pirmajā daļā minētajiem gadījumiem.
13.9. Ja Pasūtītājs vienpusēji atkāpjas no Līguma izpildes, tad Būvdarbu veicējs nekavējoties pārtrauc būvdarbus un, piedaloties Pušu pilnvarotām personām, sastāda un paraksta aktu par faktiski izpildītajiem būvdarbu apjomiem. Par izpildītiem būvdarbiem tiek uzskatīti tikai tie, kuri veikti saskaņā ar Līguma, Līguma pielikumu un spēkā esošo normatīvo aktu prasībām.
13.10. Gadījumā, ja Pasūtītājs atkāpjas no Līguma izpildes Līguma 13.12.1. – 13.12.9.apakšpunktos noteiktajos gadījumos, kad līgumu izbeidz Būvdarbu veicēja vainas dēļ, Pasūtītājs ir tiesīgs ieturēt līguma saistības izpildes nodrošinājumu pilnā apmērā.
13.11. Gadījumos, kad notiek atkāpšanās no Līguma izpildes, tad Būvdarbu veicējam ir pienākums atmaksāt avansa nodrošinājuma daļu, kas atbilst neizpildītajai un/vai no Pasūtītāja puses nepieņemtajai būvdarbu daļai. Gadījumā, ja Darbi nav uzsākti, tad Būvdarbu veicējs atmaksā avansa nodrošinājumu pilnā apmērā. Dotais punkts nav spēkā, ja avansa nodrošinājums netiek paredzēts.
14. Līgumsodi
14.1. Ja Pasūtītājs bez pamatojuma neveic maksājumus Līgumā noteiktajā apmaksas termiņā, tad Būvdarbu veicējs ir tiesīgs piemērot līgumsodu 0,2 % (nulle komats divi procenti) apmērā no neveiktā maksājuma summas par katru kavējuma dienu, bet kopsummā ne vairāk par 10 % (desmit) procentiem no neveikto maksājumu kopsummas. 
14.2. Ja Būvdarbu veicējs būvdarbu izpildē neievēro būvdarbu izpildes grafikā noteikto gala termiņu, Pasūtītājs ir tiesīgs piemērot līgumsodu 0,2 % (nulle komats divu procentu) apmērā no kavēto būvdarbu summas par katru kavējuma dienu, bet kopsummā ne vairāk kā 10 % (desmit procenti) no kavēto būvdarbu summas. Līgumsodu aprēķina sākot no pirmās dienas, kad tiek nokavēts būvdarbu izpildes grafikā noteiktais gala termiņš. 
14.3. Ja Būvdarbu veicējs neveic konstatēto defektu un/vai neatbilstību novēršanu būvobjektā pēc Būvdarbu veicēja veiktajiem būvdarbiem Līgumā noteiktajā termiņā, tad Pasūtītājs ir tiesīgs piemērot Būvdarbu veicējam līgumsodu 0,2 % (nulle komats divu procentu) apmērā no kavēto (defekta) būvdarbu vērtības par katru nokavēto dienu, bet kopsummā ne vairāk kā 10  % (desmit procenti) no kavēto (defekta) būvdarbu vērtības.
14.4. Ja Būvdarbu veicējs bez saskaņošanas ar Pasūtītāju nomaina Līguma pielikumos norādīto atbildīgo būvdarbu vadītāju vai apakšuzņēmēju, vai bez saskaņošanas ar Pasūtītāju iesaista jaunu apakšuzņēmēju, tad Pasūtītājs ir tiesīgs piemērot Būvdarbu veicējam līgumsodu 1000,00 euro (viens tūkstotis euro un 00 centi) apmērā par katru konstatēto pārkāpumu.
14.5. Ja Būvdarbu veicējs būvdarbu izpildē neievēro spēkā esošos normatīvos aktus būvniecības jomā, tad Pasūtītājs ir tiesīgs piemērot Būvdarbu veicējam līgumsodu 100,00 euro (viens simts euro un 00 centi) apmērā par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (pieci simti euro un 00 centi) apmērā. Par trešo un katru nākamo konstatēto pārkāpumu un katru nākamo pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro un 00 centi) apmērā.
14.6. Ja Būvdarbu veicējs būvdarbu izpildē sniedz Pasūtītājam nepatiesu vai faktiskajiem apstākļiem neatbilstošu informāciju, lai pamatotu tehnoloģiskā pārtraukuma nepieciešamības iestāšanos vai Līguma izpildes termiņa pagarināšanu, līguma grozījumus, vai citu sev izdevīgu seku iestāšanos, tad Pasūtītājs ir tiesīgs piemērot Būvdarbu veicējam līgumsodu 1000,00 euro (tūkstotis euro un 00 centi) apmērā par katru konstatēto pārkāpumu.
14.7. Ja Būvdarbu veicējs bez saskaņošanas ar Pasūtītāju aizvieto Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu ar neatbilstošu būvizstrādājumu, tad Pasūtītājs ir tiesīgs piemērot Būvdarbu veicējam līgumsodu 200,00 euro (divi simti euro un 00 centi) par pirmo konstatēto pārkāpumu. Par otro konstatēto pārkāpumu Pasūtītājs ir tiesīgs piemērot līgumsodu 500,00 euro (piece simti euro un 00 centi) apmērā. Par trešo un katru nākamo konstatēto pārkāpumu Pasūtītājs ir tiesīgs piemērot līgumsodu 1000,00 euro (viens tūkstotis euro un 00 centi) apmērā.  Vienlaikus Būvdarbu veicējam ir pienākums par saviem līdzekļiem nomainīt neatbilstošu būvizstrādājumu uz Līguma pielikumos norādīto būvizstrādājumu vai Pasūtītāja sākotnēji saskaņotu alternatīvu (ekvivalentu/analogu) būvizstrādājumu. Ja nomaiņa nav iespējama, Būvdarbu veicējam ir pienākums atmaksāt Pasūtītājam starpību starp Līguma pielikumos norādīto būvizstrādājumu un iebūvēto būvizstrādājumu vērtību, ciktāl šo starpību nesedz līgumsods.
14.8. Ja būvdarbu veicējs pārkāpj līguma 15.sadaļā noteiktās prasības, it īpaši nedrošina tādu spuldžu uzstādīšanu, kuras atbilst iesniegtajam piedāvājumam un zaļā iepirkuma prasībām, vai nespēj pierādīt prasību ievērošanu līguma izpildes procesā, tas maksā līgumsodu 1000,00 euro (viens tūkstotis euro 00 centi) apmērā par katru no konstatētajiem pārkāpumiem. Papildus Būvdarbu veicējs nodrošina prasību izpildi.
14.9. Ja Būvdarbu veicējs nepilda/neievēro citas šajā nodaļā neminētas saistības, piemēram,  nepilda/neievēro likumīgus Pasūtītāja rakstiskus paziņojumus un/vai norādījumus, tad Pasūtītājs ir tiesīgs piemērot līgumsodu 100,00 euro (viens simts euro 00 centi) apmērā par katru konstatēto pārkāpumu.
14.10. Gadījumā, ja Būvdarbu veicējs Pasūtītāja noteiktajā termiņā nemaksā līgumsodu, tad Pasūtītājs ietur to no Līguma saistību izpildes nodrošinājuma vai atskaita no tuvākā paredzētā maksājuma.
14.11. Līgumsodu var samazināt, ja Būvdarbu veicējs pierāda, ka nodarītais zaudējumu apmērs ir mazāks par līgumsodu.
14.12. Līgumsoda samaksa neatbrīvo Puses no pienākuma pildīt Līgumā noteiktās saistības un neizslēdz Būvdarbu veicēja pienākumu atlīdzināt zaudējumus (ja tādi ir radušies), ciktāl tos nesedz samaksātais vai ieturētais līgumsods.
14.13. Šī Līguma kopējā līgumsodu vērtība (neskaitot līgumsodus par saistību neizpildīšanu noteiktajā termiņā), nedrīkst pārsniegt 10 % no kopējās līgumcenas.
15. Zaļā iepirkuma specifiskās prasības
15.1. Būvdarbu veicējs apņemas veikt apkārtējās vides aizsardzības pasākumus, kas saistīti ar būvdarbiem Objektos, pasākumus trokšņa, piesārņojuma, vibrācijas u.c. būvdarbu laikā radušās ietekmes maksimālai samazināšanai un ierobežošanai. Ievērojot videi draudzīgas (zaļas) būvniecības pamatprincipus un principu “nenodarīt būtisku kaitējumu”:
15.1.1. Nodrošināt, ka vismaz 70% (pēc masas) no būvgružiem tiks sagatavoti atkal izmantošanai, pārstrādei un citu materiālu reģenerācijai;
15.1.2. Nodrošināt, ka elektrisko un elektronisko iekārtu atkritumi, azbesta atkritumi tiks atbilstoši apsaimniekoti;
15.1.3. Būvniecības procesā ir jāveic pasākumi trokšņu, putekļu un piesārņojuma emisiju samazināšanai.
15.2. Apgaismojuma sistēmai un tās uzstādīšanas darbiem jāatbilst zaļā iepirkuma kritērijiem un prasībām, atbilstoši šī līguma, tehniskās specifikācijas un Ministru kabineta 2017.gada 20.jūnija noteikumiem Nr.353 “Prasības zaļajam publiskajam iepirkumam un to piemērošanas kārtība” prasībām.
15.3. Būvdarbu veicējs nodrošina apgaismes ierīču un spuldžu uzstādīšanu atbilstoši iesniegtajam piedāvājumam, kuras atbilst zaļā iepirkuma prasībām.
15.4. Būvdarbu veicējs veic atbilstošus apkārtējās vides aizsardzības pasākumus, lai samazinātu un reģenerētu atkritumus, kas radušies jaunas vai renovētas apgaismojuma sistēmas uzstādīšanas laikā. Visas izlietotās spuldzes, apgaismes iekārtas un apgaismes vadības ierīces jāsašķiro un jānosūta reģenerēšanai saskaņā ar Ministru kabineta 2014. gada 
8. jūlija noteikumiem Nr. 388 “Elektrisko un elektronisko iekārtu kategorijas un marķēšanas prasības un šo iekārtu atkritumu apsaimniekošanas prasības un kārtība”.
15.5. Būvdarbu veicējs attiecībā uz apgaismojuma sistēmām iesniedz šādus norādījumus:
15.6. apgaismes iekārtu montāžas, uzstādīšanas instrukcijas norādījumus saskaņā ar 2019. gada 11. marta Deleģētā regula (ES) 2019/2015, ar ko Eiropas Parlamenta un Padomes Regulu (ES) 2017/1369 papildina attiecībā uz gaismas avotu energomarķējumu un atceļ Komisijas Deleģēto regulu (ES) Nr. 874/2012 (Dokuments attiecas uz EEZ) prasībām;
15.7. norādījumus spuldžu nomaiņai un norādījumus, kuras spuldzes var izmantot apgaismes iekārtās, nepalielinot norādīto īpatnējo jaudu, tikai gadījumos, kad spuldzes nomaiņa ir piemērota nekvalificētai personai, vai arī norādes par kvalificētas, apmācītas personas iesaisti pretējā gadījumā;
15.8. norādījumus, kā lietot un uzturēt apgaismes vadības ierīces saskaņā ar 2019. gada 11. marta Deleģētā regula (ES) 2019/2015, ar ko Eiropas Parlamenta un Padomes Regulu (ES) 2017/1369 papildina attiecībā uz gaismas avotu energomarķējumu un atceļ Komisijas Deleģēto regulu (ES) Nr. 874/2012 (Dokuments attiecas uz EEZ) prasībām;
15.9. norādījumus kustības sensoriem, kā regulēt to jutību un laika aizturi, un ieteikumus, kā to labāk darīt, lai nodrošinātu vizuālās vajadzības bez pārmērīgas enerģijas patēriņa palielināšanas;
15.10. norādījumus vadības ierīcēm, kas reaģē uz dienasgaismu, kā tās atkārtoti kalibrēt un regulēt, piemēram, ņemot vērā izmaiņas telpas izkārtojumā;
15.11. norādījumus laika relejiem, kā regulēt izslēgšanas laiku, un ieteikumus, kā to labāk darīt, lai nodrošinātu iemītnieku vajadzības bez pārmērīgas enerģijas patēriņa palielināšanas.
15.12. Būvdarbu veicējs nodrošina, lai jaunas vai renovētas apgaismojuma sistēmas un vadības iekārtas darbojas pareizi un neizmanto vairāk enerģijas, nekā tas ir nepieciešams:
15.12.1. kustības sensoru jūtību un laika aizturi iestata noteiktā līmenī, kas atbilst iemītnieku vajadzībām un nevajadzīgi nepatērē enerģiju;
15.12.2. pārbauda, vai kustības sensori darbojas pareizi un ir pietiekami jutīgi, lai uztvertu iemītnieku parastu kustību;
15.12.3. vadības ierīces, kas reaģē uz dienasgaismu, kalibrē tā, lai tās izslēdz apgaismojumu, kad dienasgaisma ir pietiekama;
15.12.4. apgaismojuma intensitātes regulatoru kalibrē tā, lai tas uzturētu telpā nepieciešamā apgaismojuma dienasgaismas un elektriskās gaismas kombinētu līmeni;
15.12.5. laika relejiem iestata atbilstošus izslēgšanās laikus, lai nodrošinātu iemītnieku vajadzības bez pārmērīgas enerģijas patēriņa palielināšanas.
15.13. Ja pēc telpas lietošanas uzsākšanas apgaismes vadības ierīces neatbilst iepriekšminētajām prasībām, Būvdarbu veicējs noregulē un/vai atkārtoti kalibrē vadības ierīces, lai tās atbilstu.
15.14. Šo nodaļu attiecībā uz apgaismojuma sistēmām piemēro tiktāl tas faktiski iespējams, ņemot vērā objektā faktiski uzstādītās apgaismojuma sistēmas ierīces, vadības iekārtas un citu aprīkojumu.
16. Nepārvarama vara
16.1. Puses tiek atbrīvotas no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas apstākļu rezultātā, kuru darbība sākusies pēc Līguma parakstīšanas un kurus nevarēja iepriekš ne paredzēt, ne novērst. Pie nepārvaramas varas un ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, epizootijas, kuras apstiprinājušas kompetentas valsts iestādes, kara darbība, nemieri, blokādes, valsts varas un pārvaldes institūciju lēmumi.
16.2. Pusei, kas atsaucas uz nepārvaramas varas apstākļiem, nekavējoties par to rakstveidā jāpaziņo otrai Pusei. Paziņojumā jānorāda, kādā termiņā, pēc Puses uzskata, ir iespējama un paredzama Līgumā paredzēto saistību izpilde, un, pēc otras Puses pieprasījuma, šādam paziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu. Ja netiek izpildītas minētās prasības, attiecīgā Puse nevar atsaukties uz nepārvaramas varas apstākļiem kā savu līgumsaistību nepienācīgas izpildes pamatu.
16.3. Ja nepārvaramas varas apstākļu un to seku dēļ nav iespējams izpildīt Līgumā paredzētās saistības ilgāk kā trīs mēnešus, Puses pēc iespējas drīzāk sāk sarunas par Līguma izpildes alternatīviem variantiem, kuri ir pieņemami abām Pusēm, un izdara attiecīgus grozījumus Līgumā vai kopīgi atkāpjas no Līguma izpildes.
16.4. Šī Līguma izpratnē Covid-19 vai līdzīga epidēmija nav uzskatāms par nepārvaramas varas apstākli, izņemot gadījumu, kad publiskas varas kompetenta iestāde pieņēma lēmumu vai ārējo normatīvo aktu, kas tieši un nepārprotami neļauj pildīt Līgumā noteiktās saistības.
17. Īpašuma tiesības
17.1. Pasūtītājam visā Līguma darbības laikā tiek saglabātas īpašuma tiesības uz Objektiem, bet īpašuma tiesības uz visiem būvdarbu izpildes procesā izmantotajiem un/vai iebūvētajiem būvizstrādājumiem  tiek nodotas Pasūtītājam šajā līgumā noteiktajā kārtībā.
17.2. Visa informācija un dokumentācija, kuru Būvdarbu veicējs saņem no Pasūtītāja un trešajām personām, vai iegūt būvdarbu izpildes procesā, ir izmantojama tikai un vienīgi līguma izpildes nodrošināšanai. Tās izmantošana citiem mērķiem ir pieļaujama vienīgi ar Pasūtītāja rakstisku piekrišanu katrā atsevišķā gadījumā, izņemot informāciju un dokumentāciju, kas ir publiski pieejama.
18. Autortiesības
18.1. Būvdarbu veicēja Līguma ietvaros izstrādātie autortiesību objekti (būvniecības dokumenti) ir nododami Pasūtītājam. Būvdarbu veicējs nodod Pasūtītājam visas savas mantiskās autortiesības uz izstrādāto būvniecības dokumentāciju,  kas Pasūtītājam var pāriet atbilstoši Autortiesību likumam. 
18.2. Būvdarbu veicējs ir atbildīgs par jebkuriem trešo personu intelektuālā īpašuma tiesību aizskārumiem, kas varētu rasties sakarā ar pakalpojuma sniegšanu vai Būvdarbu veicēja Līguma ietvaros izstrādātā autortiesību objekta turpmāku izmantošanu. Gadījumā, ja trešās personas izvirza jebkādas prasības un/vai pretenzijas attiecībā uz autortiesībām un to pārkāpumu jautājumiem jebkādā aspektā un/vai prasības vai pretenzijas, tad visu un jebkādu atbildību vai jebkādi citādi noteiktas un saistošas izmaksas, kompensācijas, zaudējumu atlīdzības Pasūtītājam un/vai trešajām personām un tamlīdzīgi, kādas radīsies no šāda autortiesību aizskāruma vai pārkāpuma, uzņemas un atlīdzina Būvdarbu veicējs.
19. Strīdu izskatīšanas kārtība
19.1. Jebkurš strīds, domstarpība vai prasība, kas izriet no Līguma, Līguma pielikumiem, spēkā esošajiem normatīvajiem aktiem un kas skar Līguma pārkāpšanu, izbeigšanu vai spēkā neesamību, starp Pusēm tiek risināta sarunu ceļā, šajā līgumā un normatīvajos aktos noteiktajā kārtībā. 
19.2. Ja vienošanās starp Pusēm sarunu ceļā netiek panākta, tad strīds tiek izšķirts Latvijas Republikas tiesā spēkā esošajos normatīvajos aktos noteiktajā kārtībā.
20. Fizisko personu datu aizsardzība
20.1. Pusei ir tiesības apstrādāt no otras Puses iegūtos fizisko personu datus tikai ar mērķi nodrošināt Līgumā noteikto saistību izpildi, ievērojot tiesību normatīvajos aktos noteiktās prasības šādu datu apstrādei un aizsardzībai, tajā skaitā ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
20.2. Puse, kura nodod otrai Pusei fizisko personu datus apstrādei, atbild par piekrišanu iegūšanu no attiecīgajiem datu subjektiem vai cita pamatojuma esību fizisko personu datu likumīgai apstrādei.
20.3. Puses apņemas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu.
20.4. Ja saskaņā ar tiesību normatīvajiem aktiem Pusēm var rasties pienākums nodot tālāk trešajām personām no otras Puses iegūtos fiziskās personas datus, tas pirms šādu datu nodošanas informē par to otru Pusi, ja vien spēkā esošie normatīvie akti to neaizliedz.
20.5. Neskatoties uz iepriekš minēto, Būvdarbu veicējs piekrīt, ka Pasūtītājs nodod no Būvdarbu veicēja saņemtos fizisko personu datus trešajām personām, kas sniedz Pasūtītājam pakalpojumus un ar kurām Pasūtītājs sadarbojas tā darbības un šī Līguma izpildes nodrošināšanai.
20.6. Puses apņemas pēc otras Puses pieprasījuma iznīcināt no otras Puses iegūtos fizisko personu datus, ja  izbeidzas nepieciešamība tos apstrādāt šī Līguma izpildes nodrošināšanai.
21. Noslēguma jautājumi
21.1. Ja kādu no Līguma nosacījumiem konkrētā situācijā nav iespējams faktiski vai juridiski piemērot, vai zudusi nepieciesamība piemērot, to nepiemēro vai piemēro daļēji.
21.2. [bookmark: _Hlk92679222]Gadījumā, ja Līguma izpildes laikā tiek grozīti vai zaudē spēku Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti, tad Līguma izpildes laikā tiek piemēroti Līgumā, Līguma pielikumos minētie un/vai uz Līguma priekšmetu attiecināmie spēkā esošie normatīvie akti ar grozījumiem vai jaunie spēkā esošie normatīvie akti.
21.3. Būvdarbu veicējs apliecina, ka viņš ir pienācīgi iepazinies ar konkursa Nolikuma un tam pievienoto dokumentu prasībām, tajā skaitā ar tajos ietvertajiem risinājumiem, tehnisko specifikāciju, darbu apjomiem, pielietojamiem būvizstrādājumiem un prasībām un atsakās saistībā ar to izvirzīt jebkāda satura iebildumus vai pretenzijas. 
21.4. Būvdarbu veicējs apliecina, ka ir atbildīgs par savu darbaspēku, tā tehnisko nodrošinājumu, būvdarbu procesā iesaistīto darbinieku kvalifikāciju un pielietoto iekārtu, rīku un izmantoto būvizstrādājumu kvalitāti. Būvdarbu veicējs ir atbildīgs par to, lai visi būvizstrādājumi tiktu izmantoti un uzstādīti saskaņā ar ražotāja noteiktajiem uzstādīšanas noteikumiem un tehnoloģiju.
21.5. Ja kādai no Pusēm tiek mainīts juridiskais statuss, juridiskā adrese, nosaukums, paraksta tiesības vai jebkura cita uz Līguma izpildi attiecināma būtiskas informācijas izmaiņas, tad tā ne vēlāk kā 10 (desmit) darba dienu laikā rakstiski informē par to otru Pusi.
21.6. Visi paziņojumi kuri nosūtīti otrai pusei uz tās elektronisko e-pasta adresi, izmantojot drošu elektronisko parakstu, uzskatāmi par paziņotiem ne vēlāk kā otrajā darba dienā pēc nosūtīšanas. Citos gadījumos uzskatāms, ka dokuments ir paziņots Paziņošanas likumā noteiktajā termiņā.
21.7. Ja konstatē pretrunu starp šī līguma un tā pielikumos noteiktajām prasībām, piemēro pielikumos noteiktās prasības, ciktāl tās papildina šī līguma nosacījumus un atbilst ārējo normatīvo aktu prasībām.
21.8. Līgums ir sagatavots un parakstīts divos eksemplāros ar visiem Līgumā minētajiem Līguma pielikumiem, pa 1 eksemplāram katrai Pusei ar vienādu juridisko spēku un ir saistošs Pusēm no tā abpusējas parakstīšanas datuma (papīra formāta līguma parakstīšanas gadījumā). Līgums sagatavots elektroniski un parakstīts ar drošu elektronisko parakstu, kas satur laika zīmogu. Līguma abpusējas parakstīšanas datums ir pēdējā parakstītā laika zīmoga datums (elektroniska formāta līguma parakstīšanas gadījumā).
21.9. Līguma saistību izpildes nodrošināšanai Puses nosaka sekojošas kontaktpersonas:
21.9.1. no Pasūtītāja puses  –  persona _______, tālrunis ______, e-pasta adrese _______;
21.9.2. no Būvdarbu veicēja puses –  persona _______, tālrunis ______, e-pasta adrese _______.
22. Līguma pielikumi
22.1.1. Būvobjekta nodošanas un pieņemšanas akts;
22.1.2. Tehniskā specifikācija;
22.1.3. Pretendenta piedāvājums;
22.1.4. Cits (ja nepieciešams).
23. Pušu juridiskās adreses un rekvizīti

	Pasūtītājs: 
Juridiskā adrese: Sabiedrība ar ierobežotu atbildību „RĒZEKNES NAMSAIMNIEKS”, reģ.Nr. 40003215461, Atbrīvošanas aleja 106, Rēzekne, LV-4601, 
Valsts kase,
n/k LV10TREL990267100100B
kods:TREL LV22
Valdes locekle_________________________
	Būvdarbu veicējs:
 




______________________________







Pielikums
[bookmark: piel-1110895]____.gada Līgumam 

[bookmark: 1110896][bookmark: n-1110896]Rēzeknē                                                                                      202_.gada __.___________

Objekta nodošanas un pieņemšanas akts
____________________________________ (turpmāk – Pasūtītājs), no vienas puses, un ________________________ (turpmāk – Būvdarbu veicējs), no otras puses (Pasūtītājs un Būvdarbu veicējs kopā turpmāk – Puses, bet katrs atsevišķi – Puse), saskaņā ar 20___. gada _______ ___________ līgumu Nr.____________ "Par__________________________" (Objekts __________________, kadastra Nr. ______________________) (turpmāk – Līgums), paraksta šo aktu, ņemot vērā šādus nosacījumus:
1. Puses apliecina, ka Būvdarbu veicējs saskaņā ar Līgumu un tā pielikumiem Pasūtītāja interesēs ir izpildījis Būvdarbus pilnā apjomā, izņemot atliktos darbus, par kuru izpildes termiņu puses atsevišķi ir vienojušās. Ja Būvdarbu veicējs nepilda savas saistības atbilstoši noteiktajām prasībām, Pasūtītājam ir tiesības iesaistīt papildu darbaspēku atlikto darbu veikšanai, un Būvdarbu veicēja pienākums ir piecu darbdienu laikā segt Pasūtītājam saistībā ar to radušos izdevumus un/vai zaudējumus (ja attiecināms).
2. Puses konstatē, ka saskaņā ar Līguma ____. punktu par Būvdarbu izpildi Pasūtītājs apņēmies samaksāt Būvdarbu veicējam ___ EUR (___________) bez PVN. Būvdarbu faktiskās izmaksas ir _____________ EUR bez PVN. Veicot norēķinus, samaksai tiek piemērots PVN normatīvajos aktos noteiktajā kārtībā un apmērā.
3. Puses apliecina, ka Būvdarbu veicējs ir nodevis un Pasūtītājs ir pieņēmis būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) izpilddokumentāciju (ekspluatācijas noteikumus, tehniskās specifikācijas, izpildshēmas, rasējumus u. tml.), kā arī visu citu Līgumā paredzēto dokumentāciju.
4. Būvdarbu veicējs vienlaikus ar šo aktu iesniedz Pasūtītājam būvdarbos lietoto būvizstrādājumu (materiālu, izstrādājumu un iekārtu) ražotāju (pārdevēju, piegādātāju) sniegtās garantijas, un Pasūtītājs tās var brīvi izmantot.
5. Būvdarbu pabeigšanas datums ir 20__. gada _____. ________.
6. Saskaņā ar Līguma ___. punktu Pasūtītājs no Būvdarbu veicējam izmaksājamās summas veic līgumsoda ieturējumu _________ EUR (___________EUR un ___ centi) (ja attiecināms).
7.  Akts stājas spēkā abpusējas parakstīšanas brīdī.
8. Akts sagatavots uz vienas lapas elektroniska dokumenta veidā un parakstīts ar drošu elektronisko parakstu, tam pielikumā pievienots akta 3. un 4. punktā noteikto un Pasūtītājam iesniegto dokumentu saraksts, kā arī defektu un atlikto darbu saraksts.
	Būvdarbu veicējs
	Pasūtītājs

	_____________________________
	_________________________________

	(kontaktpersona/pilnvarotā persona)
	(kontaktpersona/pilnvarotā persona)

